Velika Pisanica

Velika Pisanica je naselje i sjedište istoimene općine u Hrvatskoj koja se nalazi u u sjevernom dijelu Bjelovarsko-bilogorske županije.

Geografija 
Općina Velika Pisanica nalazi se na južnim obroncima Bilogore. Općinom je obuhvaćena kompaktna cjelina, koja slijedi prirodni tok od 8 naselja na površini od 83,67km2.
Administrativno središte Općine je naselje Velika Pisanica dok su ostala naselja Polum, Čađavac, Nova Pisanica, Babinac, Ribnjačka, Bedenička i Bačkovica. Za samo mjesto Veliku Pisanicu zanimljivo je to da je duga čak 13 kilometara.

Stanovništvo 
Ukupno prema posljednjem popisu stanovništva ima 2.137 stanovnika.

Po etničkom sastavu 69 % stanovnika su Hrvati, a 14 % Srbi.

Uprava 
Općinsko poglavarstvo Općine Velika Pisanica je izvršno tijelo jedinice lokalne samouprave koje obavlja izvršne poslove iz samoupravnog djelokruga općine te prenijete poslove državne uprave. 
Broji petero članova koje bira Općinsko vijeće, u pravilu, iz redova vijećnika, većinom glasova svih vijećnika na prijedlog Općinskog načelnika. 

Općinsko vijeće je predstavničko tijelo koje donosi akte u okviru djelokruga jedinice lokalne samouprave te obav­lja druge poslove u skladu sa zakonom i statutom jedinice lokalne samouprave. 
Predstavnike općinskog vijeća biraju građani općine i ono obavlja poslove koji su mu zakonom ili drugim propisom stavljeni u djelokrug.

Povijest

Gospodarstvo 
Sadašnji, ali i budući gospodarski razvoj Velika Pisanica temelji na razvoju obrtništva, malog i srednjeg poduzetništva, razvijenoj poljoprivrednoj proizvodnji posebice onoj ekološkoj. Strateški dokument koji definira gospodarski razvoj u narednih 5 do 7 godina je “Program gospodarskog razvitka Općine Velika Pisanica”. 

Program gospodarskog razvitka Općine Velika Pisanica predstavlja određenje lokalne samouprave da gospodarski razvoj ne prepusti planiranju na osnovu proračunske godine i razmišljanja ljudi koji kreiraju godišnji budžet Općine, već da u taj zahtjevan posao uključi uspješne poduzetnike i stručnjake koji promišljaju proaktivno i dugoročno, a spremni su svoja znanja, vještine i iskustvo uložiti u dobrobit zajednice u kojoj žive. Strateški dokument izrađen je u skladu sa Regionalnim operativnim programom Bjelovarsko – bilogorske županije, strateškim dokumentima RH i metodologijom EU.
Iako je strateški dokument usvojen krajem 2006. godine, razvojni projekti koji su u njemu navedeni poput Poduzetničkog inkubatora ili Poslovne zone su već realizirani ili su u fazama realizacije.

Slavni ljudi 
 Edo Murtić, hrvatski slikar, rođen u Velikoj Pisanici 4. svibnja 1921.
Radovi Ede Murtića nalaze se u vodećim privatnim i javnim kolekcijama diljem svijeta. Dizajnirao je i postavio veliki broj kazališnih setova, murala i mozaika.
 Vojislav J. Đurić (1925. - 1996.), povjesničar umjetnosti, dr. znanosti, jedan od najčuvenijih bizantologa, autor knjiga Dubrovačka slikarska škola i Vizantijske freske u Jugoslaviji, rođen u Velikoj Pisanici u veljači 1925. godine. Stric poznatog umjetnika Uroša Đurića.
 Željko Vidaković, hrvatski rukometaš

Spomenici i znamenitosti

Obrazovanje 
Prvi zapisi o javnoj Pučkoj četverogodišnjoj školi u Velikoj Pisanici datiraju iz 1886. godine. 1904. godine osnovana je Mađarska škola i škola za Nijemce. Osmogodišnja škola sa radom počinje 1953. 1971. godine izgrađena je današnja školska zgrada. Škola je sagrađena uz pomoć Frenka Kerna, iseljenika iz Amerike. Osim zgrade Frank Kern je osnovao i “Fond Frank Kern“ iz kojeg se i danas na kraju svake nastavne godine knjigama nagrađuju odlični učenici. U zahvalu na učinjenom podignuta mu je bista u školskom dvorištu.

Kultura

Sport

Vanjske veze 
 Općina Velika pisanica

Bjelovarsko-bilogorska županija